Vil avhøre flere jenter i overgrepssak
I tillegg er den 45 år gamle familiefaren formelt mistenkt for overgrep mot en åtte år gammel jente, men politiet i Asker og Bærum har foreløpig ikke tatt stilling til en eventuell siktelse for forholdet. - Vi har gjenåpnet saken fra 2010 i samråd med Riksadvokaten, så det ligger i kortene at han siktes igjen for forholdene fra den gangen. Vi planlegger dommeravhør av to jenter fra den gamle saken og vil vurderer avhør av ytterligere tre jenter ut i fra hva de to første forklarer. Det er ikke utenkelig, men det må foreligge bevis av vekt for å ta ut tiltale der, sier politiadvokat Lisbeth Ravlo Backe ved Asker og Bærum politidistrikt til VG. BAKGRUNN:Politiet: To småjenter utsatt for seksuelle overgrepVel tre uker har gått siden familiefaren ble pågrepet og siktet for voldtekt av to fem år gamle jenter ved et skogholt i Asker. I forbindelse med pågripelsen forklarte også en annen jente (8) seg om overgrep av lignende karakter, noe politiet også etterforsker. - Vi vil se på siktelsen før fengslingsmøtet neste uke, sier politiadvokaten. I løpet av de tre siste ukene har politiet samlet inne en rekke bevis, deriblant krimtekniske undersøkelser som resulterte i DNA-funn fra den siktede familiefaren ved skogholtet hvor han skal ha voldtatt de to femåringene.45-åringen erkjenner utukt, men nekter straffskyld for voldtekt. Han erkjenner heller ikke skyld for saken fra 2010. Den gangen ville politiet tiltale 45-åringen for overgrep mot flere mindreårige jenter, men statsadvokaten og Riksadvokaten sa nei. Ifølge VGs opplysninger mente Riksadvokaten at de fornærmedes forklaringer ikke var bevis godt nok, siden de var påført bind foran øynene da tobarnsfaren skal ha forgrepet seg mot dem - og de kunne dermed ikke være sikre på at overgrepene hadde funnet sted. Da var saken først henlagt av statsadvokaten.Dersom politiet tar med saken mot åtteåringen og de to jentene fra 2010-saken, så risikerer familiefaren å bli siktet for totalt fem overgrep. - Vi etterforsker den gamle saken som om det var en ny sak, og vi ser også på andre saker som ikke er sluttført, meldinger og tidligere anmeldelser som er henlagt, sier Backe. Familiefarens forsvarer Cecilie Nakstad ønsker ikke å kommentere saken overfor VG.
I 2010 henla Riksadvokaten en overgrepssak mot familiefaren (45) fra Akershus. Nå er 45-åringen siktet for voldtekt mot mindreårige jenter - og politiet vil avhøre minst to jenter fra den game straffesaken.